open-index/open-wikipedia-markdown huggingface dataset:
עדי חזיזה

**עדי כהן חזיזה** הידועה גם בשם העט **דיאן אל** (נולדה ב-1997) היא סופרת ישראלית.

## ביוגרפיה
חזיזה נולדה ב-1997 וגדלה בשכונה חרדית בבאר שבע. את לימודי התיכון עשתה באולפנה והתגוררה אצל סבתה. בבגרותה עזבה את אורח החיים הדתי ולמדה הנדסת חשמל במכללת סמי שמעון.

## קריירה מקצועית
כשהחלה לפרסם סיפורים פרי עטה העדיפה להשתמש בשם עט כדי לא להיות מזוהה עם משפחתה החרדית. את שם העט שלה בחרה משילוב שמו של בעלה לשעבר דן, ובנם רפאל.

הסיפור הראשון פרי עטה "הוד מעלתה" נכתב תחילה למגרה, ואז הועלה לאתר וואטפד. בעקבות ההצלחה שלו המשיכה חזיזה והשלימה 10 יצירות נוספות תוך שנה אחת. בראיון איתה סיפרה כי היא כותבת בין 1000 ל-1500 מילים ביום, ומשלימה כתיבה של ספר תוך שבועות ספורים. חזיזה פנתה למספר הוצאות לאור כדי שיפרסמו את ספריה אך כולן סירבו. רק לאחר שהסיפורים זכו למעל מיליון צפיות בגרסאות המקוונות וקיבלו ביקורות חיוביות, פנתה אליה לינדה מזרחי מהוצאת "יהלומים", שדחתה את חזיזה בעבר, וביקשה להדפיס אותם.

חזיזה כותבת רומנים רומנטיים, אך משלבת בהם גם גיבורים ונושאים שנויים במחלוקת כמו דמות הסובלת מתסמונת אספרגר, דמות שסובלת מהפרעת אכילה, פדופיליה, יחסים חד-מיניים, וסיפורים המבוססים על דמויות נשיות מהתנ"ך.

במתקפת הפתע של חמאס ב-2023 נרצח בן דודה, עמית כהן, ביציאה ממסיבת הנובה, אחרי שהגן בגופו על אנשים שהיו איתו ברכב. חזיזה התבקשה לזהות את גופתו לאחר יומיים. בעקבות הטראומה האישית שחוותה, ולאחר שנתקלה בפוסט של תצפיתנית מבסיס נחל עוז שניצלה מהטבח, כתבה ב-2024 את הספר "נשק יום הדין" המגולל סיפור אהבה בין תצפיתנית מבסיס נחל עוז ולוחם גולני על רקע מתקפת השבעה באוקטובר. הספר קיבל ביקורות שליליות רבות מהקוראים וחזיזה החליטה לגנוז אותו.

### ספריה
* האבקות - טרילוגיה הכוללת את הספרים "אבק פרחים", "אבקת סוכר" ו"אבק שריפה".
* התנגדות - סדרה בת 4 חלקים הכוללת את הספרים "הוד מעלתך", "הוד מלכותך", "הוד רוממותה" ו"הוד מלכותה".
* האחים ונטורה - סדרה הכוללת את הספרים "סניור ונטורה" ו"לוקו ונטורה"
* רהב - סיפור שנכתב בהשראת רחב הזונה
* סהר - סיפור שנכתב בהשראת מגילת אסתר
* סדרת הכניעה - "כניעה מתוקה" ו"כמעט כניעה" שמחולק לשני חלקים.
* רום- סיפור שנכתב בהשראת מגילת רות. 
* דואט לאור השקיעה- לזרוח בשקיעה ושקיעות אדומות
* ואריה אם ישאג

## חיים אישיים
חזיזה נישאה בגיל 23 לבעלה שהכירה במהלך לימודיה במכללה. השניים התגרשו לאחר שנתיים בזמן שחזיזה הייתה בהריון עם בנם המשותף, אותו הם מגדלים במשמורת משותפת.

היא עובדת כמהנדסת חשמל ואלקטרוניקה בקריית גת.

## קישורים חיצוניים
* 
* 
* 
* סיפורים מאת עדי חזיזה באתר wattpad

## הערות שוליים

קטגוריה:סופרות ישראליות
קטגוריה:יוצאות בשאלה
קטגוריה:סופרות הידועות בשם עט
קטגוריה:ישראליות שנולדו ב-1997
גשר הרכבת מפרץ פלהאם

**גשר רכבת מפרץ פלהאם** (באנגלית: **Pelham Bay Bridge**) הידוע גם בשם Amtrak Hutchinson River Bridge, הוא גשר רכבת נפתח דו-מסלולי, הנושא את המסדרון הצפון-מזרחי(NEC), מעל נהר האצ'ינסון בברונקס, ניו יורק, במעלה הזרם מגשר פלהאם לכלי רכב והולכי רגל. הגשר בבעלות חברת הרכבות אמטרק, המספקת שירות נוסעים, ומשמשת את CSX Transportation ו-Providence & Worcester Railroad לתנועת רכבות משא.

מסילת הרכבת של ניו יורק, ניו הייבן והארטפורד השלימו את בניית הגשר בשנת 1907, שהורכב במקור משלוש רצועות דו-מסילה מקבילות. אמטרק שיקמה אותו באופן חלקי בשנת 2009. הגשר מיושן ודורש תחזוקה שוטפת מקיפה, עם מהירות מוגבלת ל-45 מייל לשעה (72 קמ"ש). טווח המעלית מאויש ונדרש להיפתח לפי דרישה; הוא עושה זאת מספר פעמים ביום עבור סירות מסחריות.

משנת 2013 אמטרק מקיימת מגעים והליכים להחלפת הגשר הקיים בחדש. באוגוסט 2022 העניק מינהל הרכבות הפדרלי (FRA) מענק של 4.5 מיליון דולר לאמטרק עבור פרויקט החלפת הגשר. בנובמבר 2022 פרסמה ה-FRA את מלאי הפרויקטים הממתינים לשיפור עבור "המסדרון הצפון-מזרחי" (ראו לעייל כולל הביאור). הדו"ח מפרט את החלפתו של גשר מפרץ פלהם כאחד מ-15 "מיזמי פיגור גדולים" בעלי העדיפות הגבוהה ביותר למימון.
[ממוזער|גשר הרכבת מפרץ פלהאם כפי שניתן לראות מ[גשר פלהאם עם Co-op City ברקע.]]
ביוני 2023, Amtrak הגישה בקשה למענקי FRA נוספים כדי לתמוך במספר מיזמים לשיפור המסדרון הצפון-מזרחי, כולל עבודה נוספת על מיזם החלפת הגשר. 

## ראו גם
* גשר פלהאם

## קישורים חיצוניים

## ביאורים

## הערות שוליים

קטגוריה:ניו יורק: גשרים
קטגוריה:ניו יורק: גאוגרפיה
קטגוריה:לונג איילנד
ג'ט קליין

**ג'ט קלין** (באנגלית: **Jett Klyne**; נולד ב-15 ביוני 2009) הוא שחקן קנדי, הידוע בעיקר בתפקיד המשנה שלו כטומי מקסימוף בסדרת הטלוויזיה "וונדה-ויז'ן" ומתפקידו בסרט גיבורי העל "דוקטור סטריינג' בממדי הטירוף".

## ביוגרפיה
קליין נולד בפנטיקטון , קולומביה הבריטית בקנדה. הוא החל את הקריירה שלו מינקות כתינוק גרבר בפרסומת בטלוויזיה.

### קריירה
בשנת 2013 שיחק לראשונה בתפקיד קטן בסרט הדרמה "Heart of Dance" לצד אלישה ניוטון. 

בשנת 2016 הופיע בסרט האימה "הילד".

בשנת 2017 הופיע בסרט המדע הבדיוני "The Humanity Bureau" כגרסה הצעירה של דמותו של ניקולס קייג'. גם לאמו, השחקנית דסטי קליין, היה תפקיד משנה בסרט, ואביו, פול קליין, היה מעורב בהפקה ככפיל הפעלולים של השחקן יו דילון.

בשנת 2023 שיחק בסרט הדרמה "The Boy in the Woods".

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
קטגוריה:קנדים שנולדו ב-2009
לגו מלחמת הכוכבים: ספיישל חגיגי

**לגו מלחמת הכוכבים: ספיישל חגיגי** (באנגלית: **Lego Star Wars: Holiday Special**) הוא ספיישל טלוויזיוני מונפש אמריקאי, שמבוסס על זיכיון המדיה "מלחמת הכוכבים". הספיישל הופק על ידי Lucasfilm Animation וקבוצת לגו בשיתוף עם אטומיק קרטונס. הספיישל בוים על ידי קן קנינגהם על פי תסריט שנכתב על ידי דייוויד שייני.

הספיישל יצא בשירות הסטרימניג דיסני+ ב-11 בנובמבר 2020. בישראל הספיישל הופץ בשירות בדיבוב עברי עם הגעתו לארץ, ב-16 ביוני 2022. ב-14 בדצמבר 2023 הספיישל שודר בערוץ דיסני ישראל בדיבוב עברי. לכבוד "שישי מהסרטים" הספיישל ישודר שוב ב-6 בדצמבר 2024.

## תקציר העלילה
ביום החיים החגיגי, ריי ו-BB-8 יוצאים להרפתקה מרתקת לאורך ההיסטוריה של מלחמת הכוכבים.

## מדבבים
בימוי הדיבוב והפקתו נעשו על ידי תומר שביט וענבר שטגר עזרא.

## הפצה
הספיישל יצא באופן בלעדי בדיסני+ ב-17 בנובמבר 2020.

## קישורים חיצוניים
* 

* 
קטגוריה:ספיישלים טלוויזיוניים אמריקאים
קטגוריה:לגו
קטגוריה:מלחמת הכוכבים
ג'וזף מונטויה

**ג'וזף מנואל מונטויה** (באנגלית: **Joseph Manuel Montoya**; 24 בספטמבר 1915 – 5 ביוני 1978) היה פוליטיקאי אמריקאי וחבר המפלגה הדמוקרטית שכיהן כסגן מושל ניו מקסיקו (1947–1951 ו-1955–1957), כחבר בית הנבחרים של ארצות הברית (1957–1964) וכחבר הסנאט של ארצות הברית מטעם ניו מקסיקו (1964–1977).

## ביוגרפיה
### ראשית חייו והשכלה
מונטויה נולד ב-24 בספטמבר 1915 בפניה בלנקה שבניו מקסיקו. הוריו, תומאס ופרנסס מונטויה, היו צאצאים קתולים של מתיישבים ספרדים בניו מקסיקו במאה ה-18. הוא קיבל את השכלתו המוקדמת בבתי ספר ציבוריים במחוז סנדובל וב-1931 השלים את לימודיו בבית הספר התיכון ברנאלילו. הוא המשיך את לימודיו ב-אוניברסיטת ריג'יס בדנוור שבקולורדו. ב-1934 החל ללמוד משפטים באוניברסיטת ג'ורג'טאון בוושינגטון הבירה.

ב-1936 בגיל 21, בזמן שמונטויה עדיין למד בג'ורג'טאון, הוא הפך לאדם הצעיר ביותר בתולדות המדינה שנבחר לבית הנבחרים של ניו מקסיקו. ב-1938 סיים מונטויה את לימודי המשפטים ונבחר מחדש. בשנה שלאחר מכן, נבחר למנהיג הרוב הדמוקרטי בבית הנבחרים.

### קריירה
מונטויה נבחר לסנאט של ניו מקסיקו ב-1940, והפך שוב לחבר הצעיר ביותר בגוף זה שנבחר אי פעם. עד שעזב את הסנאט ב-1946, נבחר מונטויה פעמיים לסנאט של המדינה ומילא תפקידים של מצליף הרוב ויושב ראש ועדת המשפט. מ-1947 עד 1957 נבחר לסגן מושל ניו מקסיקו שלוש פעמים וכן כיהן שתי קדנציות נוספות בסנאט של המדינה.

בשנת 1957 נבחר מונטויה לבית הנבחרים של ארצות הברית בבחירות מיוחדות לאחר מותו הפתאומי של חבר הקונגרס מניו מקסיקו שנבחר זמן קצר קודם לכן מחדש, אנטוניו מ. פרננדס. בקונגרס זכה מונטויה להכרה כמתון פוליטי, דמוקרטי מסור ומחוקק חרוץ - תכונות שהקנו לו את ההערכה של חבריו המחוקקים והפכו אותו לחבר קונגרס יעיל. בשנת 1962 ניצח בבחירות את הרפובליקני ג'ק ק. רדמן.

בשנת 1963 מונה לחבר בוועדת ההקצאות של הבית, שם תמך בתקיפות בצעדי חינוך ועד מהרה חיבר את חוק החינוך המקצועי. בשנת 1964 העניק חסות לחוק המדבר, שהגן על אזורי השממה. מונטויה זכה בבחירות לסנאט שנערכו ב-1964 כדי להשלים את כהונתו של דניס צ'אבס, שמת במהלך תפקידו. מונטויה ניצח למרות שמושל ניו מקסיקו, אדווין מקם, התפטר מתפקיד המושל כדי למלא את המושב באופן זמני. כך החלה קריירה של שתים עשרה שנים בסנאט, שם כיהן בוועדת ההקצאות, הוועדה לעבודות ציבוריות, הוועדה המשותפת לאנרגיה אטומית וועדת ווטרגייט של הסנאט.

ב-1976, שנה של ניצחונות דמוקרטים בכל רחבי המדינה, הובס מונטויה על ידי האריסון שמיט הרפובליקני ב-57% מול 42%.

### מותו
מונטויה מת בוושינגטון הבירה ב-5 ביוני 1978 בגיל 62.

## קישורים חיצוניים

* 
* 

קטגוריה:אמריקאים ילידי ניו מקסיקו
קטגוריה:אמריקאים ממוצא ספרדי
קטגוריה:חברי בית הנבחרים של ארצות הברית מניו מקסיקו
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הסנאט של ארצות הברית מניו מקסיקו
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1915
קטגוריה:אמריקאים שנפטרו ב-1978
Hollow (שיר של פנטרה)

"**Hollow**" הוא שיר של להקת ההבי מטאל האמריקאית פנטרה מאלבומם Vulgar Display of Power משנת 1992. מחרוזת חיה של "Hollow" ושיר נוסף של פנטרה, "Domination", מופיעים ב-Official Live: 101 Proof בשם "Dom/Hollow".

## מילים
המילים הן השתקפות של חבר שנקלע למצב של תרדמת או צמח. פיל אנסלמו אומר כי השיר לא היה על אדם מסוים, אלא סדרה של אובדנים שסבל.

## מבנה השירים
השיר הוא האחרון באלבום. קולו של פיל אנסלמו הרבה יותר רך בתחילת השיר, בניגוד לשאר האלבום. השירה מזכירה מאוד להיט אחר של פנטרה, "Cemetery Gates". השיר מתחיל בקצב בינוני וממשיך עד האמצע. לפני סולו קצר של דיימבאג דארל, יש ברייקדאון (breakdown) קצר והשיר ממשיך עם ריפים ותיפוף כבדים ואינטנסיביים יותר ושירה אגרסיבית של אנסלמו.

## שחרור וקבלה
השיר יצא לאור בשנת 1992 כסינגל השלישי של הלהקה מהאלבום Vulgar Display of Power. למרות שהשיר הוא אחד השירים הידועים ביותר של פנטרה, הוא נכשל במצעדים.

## משתתפים
* פיל אנסלמו - שירה
* דיימבאג דארל - גיטרות
* רקס בראון - גיטרה בס
* ויני פול - תופים

## קישורים חיצוניים

## הערות שוליים

קטגוריה:שירי 1992
קטגוריה:סינגלים מ-1992
קטגוריה:שירי פנטרה
קטגוריה:שירים באנגלית
קטגוריה:בלדות משנות ה-1990
לגו מלחמת הכוכבים: חופשת קיץ

**לגו מלחמת הכוכבים: חופשת קיץ** (באנגלית: **Lego Star Wars: Summer Vacation**) הוא ספיישל טלוויזיוני מונפש אמריקאי, שמבוסס על זיכיון המדיה "מלחמת הכוכבים". הספיישל הופק על ידי Lucasfilm Animation וקבוצת לגו בשיתוף עם אטומיק קרטונס. בדומה לספיישל הקודם שלהם, "לגו מלחמת הכוכבים: מעשות מבעיתות", הוא בוים על ידי קן קנינגהם על פי תסריט שנכתב על ידי דייוויד שייני.

הספיישל, שהוא סרט המשך עצמאי לטרילוגיית ההמשך של מלחמת הכוכבים, יצא בשירות הסטרימניג דיסני+ בכל רחבי העולם ב-5 באוגוסט 2022. ב-3 במאי 2024 הספיישל שודר בערוץ דיסני ישראל בדיבוב עברי.

## תקציר העלילה
כאשר חופשת הקיץ של פין וחבריו לא הולכת לפי התוכנית, רוחות של גיבורי עבר משתפות את התובנות שלהן.

## מדבבים
בימוי הדיבוב והפקתו נעשו על ידי תומר שביט וענבר שטגר עזרא.

## הפצה
הספיישל יצא באופן בלעדי בדיסני+ ב-5 באוגוסט 2022.

## קישורים חיצוניים

* 
קטגוריה:ספיישלים טלוויזיוניים אמריקאים
קטגוריה:לגו
קטגוריה:מלחמת הכוכבים
לגו נסיכות דיסני: טירת ההרפתקאות

**לגו נסיכות דיסני: טירת ההרפתקאות** (באנגלית: **Lego Disney Princess: The Castle Quest**) הוא ספיישל טלוויזיוני מונפש אמריקאי. הספיישל הופק על ידי Pure Imagination Studios וקבוצת לגו בשיתוף עם Zebu Animation Studios. הספיישל בוים על ידי מיכאל ד. בלאק על פי תסריט שנכתב על ידי ג'ני לי ורחל ויין.

הספיישל יצא בשירות הסטרימניג דיסני+ בכל רחבי העולם ב-18 באוגוסט 2023 (כולל בדיבוב העברי). ב-7 בדצמבר באותה השנה הספיישל שודר בערוץ דיסני ישראל בדיבוב עברי. לכבוד "שישי מהסרטים" הספיישל שודר שוב ב-13 בדצמבר 2024. יצא ספיישל המשך שנקרא "לגו נסיכות דיסני: הנבלים מתאחדים" שיצא בשירות הסטרימינג דיסני+ בכל רחבי העולם ב-25 באוגוסט 2025 (כולל בדיבוב העברי).
## תקציר העלילה
הנסיכות של דיסני צריכות לעבוד יחד כדי להציל את הממלכות שלהן מפני גסטון.

## מדבבים
בימוי הדיבוב והפקתו נעשו על ידי תמי ברק ועדי וולוצקי.

## הפצה
הספיישל יצא באופן בלעדי בדיסני+ ב-18 באוגוסט 2023.

## קישורים חיצוניים

* 

קטגוריה:לגו
קטגוריה:נסיכות דיסני
קטגוריה:ספיישלים טלוויזיוניים אמריקאים
מויסיי חוחלוב

**מויסיי זלמנוביץ' חוחלוב** (ברוסית: **Моисе́й За́лманович Хохло́в**; 23 באוקטובר 1923 – 5 במאי 2015) היה יהודי סובייטי, שעוטר כגיבור ברית המועצות על פועלו כלוחם חיל רגלים בצבא האדום במהלך קרב דנייפר.

## ביוגרפיה
מויסיי (משה) חוחלוב נולד במוסקבה במשפחה יהודית מתבוללת. בשנת 1941 סיים בית ספר תיכון. באוקטובר 1941 גויס לצבא האדום. קיבל הכשרה של רגם.
לחם בחזית לנינגרד, שם לחם באזור כיס דמיאנסק, שם נפצע באחד הקרבות. לאחר שהחלים מהפציעה נשלח ליחידה שלחמה באזור מבלט קורסק. נטל חלק בקרב קורסק. בהמשך השתתף בקרבות לשחרור חרקוב.

במהלך קרב דנייפר צלח סמל חוחלוב בראש של כמה עשרות חיילים את נהר דנייפר ותפס עמדות בגדה המערבית של הנהר. במשך ארבעה ימים החזיק הוא עם חייליו את העמדות כנגדת מתקפות הגרמנים עד שהכוח העיקרי צלח את הנהר. על גבורתו בקרב זה הוענק לו תואר גיבור ברית המועצות ב־29 באוקטובר 1943.

בנובמבר 1943 נפצע קשה בקרבות ואושפז בבית חולים במוסקבה. לאחר שהחלים, שב לחזית אך כעבור כמה שבועות נפצע בפעם השלישית. לאחר שהחלים מפציעתו השלישית נשלח לקורס קציני הנדסה. בנובמבר 1945 פרש מהקורס והשתחרר מהשירות הצבאי.

למד פיזיקה באוניברסיטת מוסקבה, לאחר מכן המשיך ללימודי דוקטורט. עבד במכון לחקר החלל במוסקבה, התמחה בתחום גאופיזיקה. בשנת 1996 היגר בעקבות ילדיו לארצות הברית. התגורר בעיר רסטון שבמדינת וירג'יניה עד לפטירתו ב-5 במאי 2015.

## קישורים חיצוניים
* דף על שמו באתר "גיבורי המדינה" 
* * ביוגרפיה באתר המוקדש ליהודים, לוחמי הצבא האדום במלחמת העולם השנייה 

קטגוריה:יהודים אנשי הצבא האדום במלחמת העולם השנייה
קטגוריה:יהודים מעוטרי גיבור ברית המועצות
קטגוריה:מעוטרי עיטור לנין
קטגוריה:מעוטרי עיטור המלחמה הפטריוטית הגדולה
קטגוריה:אנשי הצבא האדום בקרב קורסק
קטגוריה:מדענים יהודים סובייטים
קטגוריה:יהודים שהיגרו מרוסיה לארצות הברית
קטגוריה:סובייטים שנולדו ב-1923
קטגוריה:נפטרים ב-2015
סם קלופשטוק

**סמואל קרטיס "סם" קלופשטוק** (באנגלית: **Samuel "Sam" Klopstock**; 3 בינואר 1914 – 4 בנובמבר 1985) היה אתלט יהודי-אמריקאי, אשר דורג במקום שלישי בעולם (1934) בריצת 110 מטר משוכות ושיאן עולם בריצת 120 יארד משוכות גבוהות (1935). בשל היותו יהודי, בחר להחרים את אולימפיאדת ברלין (1936).

## ביוגרפיה
קלופשטוק נולד בקליפורניה, בנם של מתילדה מאייר וסמואל קרטיס קלופשטוק. למד באוניברסיטת סטנפורד.

### 1934
#### שלישי בעולם
בתחרות שנערכה בפרסנו, קליפורניה ב-12 במאי 1934 הוא קבע בריצת 110 מטר משוכות שיא אישי חדש של 14.4 שניות (לא הוכר כשיא עולם) ודורג בסוף השנה במקום שלישי בעולם. שיא העולם באותה עת היה 14.4 שניות.
#### אלוף המכללות
באליפות המכללות של ארצות הברית  שנערכה בלוס אנג'לס, קליפורניה ב-23 ביוני אותה שנה הוא זכה במדליית זהב בריצת 120 יארד משוכות בתוצאה של 14.63 שניות.

באליפות IC4A (איגוד המכללות של ספורטאים חובבים של אמריקה)  שנערכה בשנת 1934 הוא זכה במדליית זהב בריצת 200 מטר משוכות בתוצאה של 24.2 שניות.

### 1935
בתחרות שנערכה בפאלו אלטו, קליפורניה ב-4 במאי 1935 הוא קבע בריצת 110 מטר משוכות תוצאה של 14.4 שניות ודורג בסוף השנה במקום שביעי בעולם.

באליפות המכללות דרום חוף האוקיינוס השקט (The Pacific Coast Conference - PCC South) שנערכה באותה שנה הוא זכה במדליית זהב בריצת 120 יארד משוכות בתוצאה של 14.5 שניות.

באליפות המכללות של ארצות הברית  שנערכה בברקלי, קליפורניה ביוני אותה שנה הוא זכה במדליית כסף בריצת 120 יארד משוכות.
#### שיאן עולם
קלופשטוק קבע בריצת 120 יארד משוכות גבוהות שיא עולם חדש של 14.1 שניות.

### 1936
באליפות המכללות חוף האוקיינוס השקט (The Pacific Coast Conference - PCC)  שנערכה בשנת 1936 הוא זכה במדליית זהב בריצת 120 יארד משוכות בתוצאה של 14.4 שניות.

באליפות המכללות של ארצות הברית  שנערכה בשיקגו, אילינוי ב-20 ביוני אותה שנה הוא זכה במדליית ארד בריצת 110 מטר משוכות בתוצאה של 14.4 שניות ודורג בסוף השנה במקום עשירי בעולם.

בשל היותו יהודי, בחר להחרים את אולימפיאדת ברלין (1936).

## חיים אישיים
קלופשטוק התחתן עם הלן קרוליין אולדריג' (1913 - 1955). נפטר ב-4 בנובמבר 1985 בסן רפאל, קליפורניה.

## תארים והישגים
קלופשטוק נכלל בהיכל התהילה של הספורט באוניברסיטת סטנפורד.

## קישורים חיצוניים

* Samuel Curtis Klopstock, Ancestry 
* Sam Klopstock, באתר *Track and Field* 
* Athletics -- track -- action shots, hurdles, Sam Klopstock, Stanford University  תמונה
*  Olympic Club wins AAU track and field meet--outtakes בסרטון סם קלופסטוק מנצח בריצת 120 יארד משוכות גבוהות ואחריו ראיון (1:17 - 2:06). 

## הערות שוליים

קטגוריה:נפטרים ב-1985
קטגוריה:אתלטים יהודים אמריקאים
קטגוריה:שיאני עולם אמריקאים: אתלטיקה
אלכסנדר אוסקר

פרופסור **אלכסנדר "אלק" הוגו אוסקר** (בבולגרית: **Александър Хуго Оскар**; 10 בנובמבר 1978, סופיה, הרפובליקה העממית של בולגריה) הוא רופא עיניים ואיש ציבור יהודי-בולגרי. בין השנים 2016–2025, כיהן אוסקר כיושב ראש ארגון שלום שמאגד את קהילות יהדות בולגריה, ובין בין השנים 2021–2025 כסגן נשיא הקונגרס היהודי העולמי.

## ביוגרפיה
אלק אוסקר נולד בסופיה. הוא סיים את "בית ספר התיכון הראשון לאנגלית"  בעירו, וב-2004 סיים את הפקולטה לרפואה של אוניברסיטת סופיה. אוסקר התמחה ברפואת עיניים בילדים, ובהמשך ניהל את מחלקת העיניים בבית החולים האוניברסיטאי "אלכסנדרובה"  בסופיה. אוסקר כיהן בהמשך כפרופסור מן המניין ומנהל מחלקת עיניים בפקולטה לרפואה של אוניברסיטת סופיה. הוא כתב 96 מאמרים, 2 מונוגרפיות וערך ספר לימוד מקיף בנושא מחלות עיניים עבור סטודנטים לרפואה.

ב-2020 נבחר על ידי "איגוד הרפואה הבולגרי" ל"רופא השנה". ב-2021 מונה ליושב ראש החברה הבולגרית לרפואת עיניים בילדים, נוירואופטלמולוגיה וגנטיקה של עיניים.

בין השנים 2016–2025, כיהן אוסקר כיושב "ארגון שלום" שהוא ארגון הגג של קהילות יהודי בולגריה ומבין 2021–2025 כיהן כסגן נשיא הקונגרס היהודי העולמי. כמו כן משמש כיועץ למגבית היהודית האירופית . אוסקר יזם תוכנית רווחה אשר במסגרתה נבדקו כ-30,000 ילדים בתחום העיניים, ונתרמו כ-1,000 זוגות משקפיים לילדים בבולגריה.

אלק אוסקר נשוי לקרינה והם הורים לשני ילדים אבי ונועה.

## קישורים חיצוניים

* Alexander Oskar has been proposed for awarding the Order of Civil Service, באתר 24chasa.bg 
* SOS awarded Dr. Alexander Oscar "Badge of Sofia", באתר zdrave.net 

## הערות שוליים

קטגוריה:רופאים יהודים בולגרים
קטגוריה:סופיה: אישים
קטגוריה:בוגרי אוניברסיטת סופיה
קטגוריה:בולגרים שנולדו ב-1978
לגו מאוורל הנוקמים: קוד אדום

**לגו מאוורל הנוקמים: קוד אדום** (באנגלית: **LEGO Marvel Avengers: Code Red**) הוא ספיישל טלוויזיוני מונפש אמריקאי, שמבוסס על זיכיון המדיה "הנוקמים". הספיישל הופק על ידי Marvel Studios Animation וקבוצת לגו בשיתוף עם אטומיק קרטונס. הספיישל בוים על ידי קן קנינגהם על פי תסריט שנכתב על ידי יוג'ין סון. בספיישל השחקנים המקוריים אינם מדבבים את הדמויות שלהם.

הספיישל יצא בשירות הסטרימניג דיסני+ בכל רחבי העולם ב-27 באוקטובר 2023 (כולל בדיבוב העברי). ב-7 ביוני 2024 הספיישל שודר בערוץ דיסני ישראל בדיבוב עברי.

## תקציר העלילה
כאשר גיבורים ונבלים מתחילים להיעלם באופן מסתורי, הנוקמים מתאחדים כדי למצוא אותם.

## מדבבים
בימוי הדיבוב והפקתו נעשו על ידי תמי ברק ועדי וולוצקי.

## הפצה
הספיישל יצא באופן בלעדי בדיסני+ ב-27 באוקטובר 2023.
## קישורים חיצוניים

* 

קטגוריה:לגו
קטגוריה:מארוול קומיקס
קטגוריה:ספיישלים טלוויזיוניים אמריקאים
רג'ינלד רובינסון לי

**רג'ינלד רובינסון לי** (באנגלית: **Reginald Robinson Lee**; 19 במאי 1870 – 6 באוגוסט 1913) היה ספן בריטי ששימש תצפיתן באונייה טיטניק באפריל 1912. הוא ניצב ב יחד עם פרדריק פליט בעת שהאונייה התנגשה בקרחון בשעה 23:40, בליל 14 באפריל 1912. לי ופליט ניצלו מטביעת האונייה.

## ביוגרפיה
לי נולד באוקספורדשייר ושירת ב עד ל-1 בפברואר 1900.

הוא הצטרף לצוות הטיטניק ב-6 באפריל 1912 לאחר שהועבר מאוניית האחות שלה, האולימפיק. ב-14 באפריל, בשעה 22:00 בלילה, שהה לי בקן הצופה של האונייה ותצפת על האזור. התצפיתנים לא נעזרו במשקפת, כיוון שהמפתחות לתיקים, שבו הן היו נעולות, לא היו על סיפון האונייה, מה שאילץ את התצפיתנים להסתמך על ראייתם בלבד; אולם ספק אם שימוש במשקפת היה מסייע באיתור הקרחון.

כשהחלה הטיטאניק לשקוע קיבל לי הוראה לאייש את סירת ההצלה מספר 13, אשר שוגרה מצידה הימני של הספינה בשעה 01:30. כתוצאה מכך, לי שרד את הטביעה יחד עם פליט והעיד בפני , שחקרה את נסיבות האסון.

לאחר האירוע שב לי לשירותו הצבאי אך באוגוסט 1913 מת מדלקת ריאות בסאות'המפטון.

## קישורים חיצוניים

## הערות שוליים

קטגוריה:ימאים בריטים
קטגוריה:טיטניק
קטגוריה:בריטים שנולדו ב-1870
קטגוריה:בריטים שנפטרו ב-1913
סיימון מורדוך

**סיימון פיטר וואלאס מורדוך** (באנגלית: **Simon Peter Wallace Murdoch**; נולד ב-1948) הוא דיפלומט ופוליטיקאי ניו זילנדי. שימש כשר החוץ של ניו זילנד.
## ראשית חייו
מורדוך למד באוניברסיטת קנטרברי, שם סיים תואר שני בהצטיינות בהיסטוריה.

## קריירה
מורדוך הצטרף למשרד החוץ הניו זילנדי ב-1972. הוא קיבל תפקיד מוקדם בקנברה, לפני שהצטרף למחלקת ראש הממשלה והקבינט ב-1980 כיועץ לענייני חוץ של ראש הממשלה רוב מאלדון.

ב-1983 שימש כעוזר ראש "חטיבת אסיה" במשרד. מאוחר יותר באותה השנה, הוא החל לעבוד בוושינגטון די.סי., כיועץ מדיני, וקצין קישור המודיעין של ניו זילנד בארצות הברית.

ב-1987 חזר לניו זילנד והפך לראש "חטיבת אוסטרליה" במשרד.

בשנת 1989, "הושאל" למחלקת ראש הממשלה והקבינט כדי להיות ראש מחלקת הייעוץ למדיניות. בשנת 1991, מנהל שירותי המדינה דון האן מינה את מורדוך לתפקיד מזכיר מחלקת ראש הממשלה והקבינט.

ב-1999 מונה לשגריר ניו זילנד באוסטרליה.

בשנת 2002, "ירש" את ניל וולטר בתפקיד שר החוץ של ניו זילנד, אך פרש מתפקיד זה בשנת 2009.

## קישורים חיצוניים

## הערות שוליים

קטגוריה:פוליטיקאים ניו זילנדים
קטגוריה:שגרירים באוסטרליה
רוזמרי בנקס

**רוזמרי בנקס** (באנגלית: **Rosemary Banks**; נולדה ב-1951) היא דיפלומטית ניו זילנדית.

## ראשית חייה
בנקס סיימה תואר שני ברוסית באוניברסיטת קנטרברי, ותואר שני מבית הספר לכלכלה של לונדון. היא קיבלה את תואר דוקטור לשם כבוד בספרות מאוניברסיטת קנטרברי באפריל 2015.

## קריירה
בנקס שימשה כסגנית שגריר ניו זילנד באיי שלמה בין השנים 1985–1987, ובאוסטרליה בשנים 1992–1995.

כסגנית מזכיר משרד החוץ של ניו זילנד, בנקס עמדה בראש הפיתוח של מערכת תגובת חירום חדשה, בעקבות פיגועי 11 בספטמבר ב-2001, ההפצצות בבאלי ב-2002 ורעידת האדמה והצונאמי באוקיינוס ההודי ב-2004.

שימשה כנציגה הקבועה של ניו זילנד באו"ם בניו יורק מיוני 2005 עד יוני 2009, כשגרירת ניו זילנד בצרפת, וכנציגה הקבועה של ניו זילנד ב-OECD בשנים 2010–2014. בשנת 2018 החליפה בנקס את טים גרוס בתפקיד שגריר זילנד בארצות הברית. היא כהנה בתפקיד עד לשנת 2022 ובשנת 2024 מונתה מחדש.

## קישורים חיצוניים

## הערות שוליים

קטגוריה:ילידות 1951
קטגוריה:ילידי 1951
קטגוריה:בוגרות בית הספר לכלכלה של לונדון
קטגוריה:בוגרי בית הספר לכלכלה של לונדון
קטגוריה:שגרירי ניו זילנד בארצות הברית
קטגוריה:שגרירים בצרפת
קטגוריה:שגרירים באו"ם
אלכסנדר קינשצ'ק

**אלכסנדר אלכסנדרוביץ' קינשצ'ק** (ברוסית: **Александр Александрович Кинщак**; נולד ב-20 באוקטובר 1962) הוא דיפלומט רוסי.

## קריירה
קינשצ'ק סיים את לימודיו ב ב-1988, והמשיך לעבוד במשרד החוץ הרוסי.

משנת 2006 שימש כסגן מנהל מחלקת המזרח התיכון וצפון אפריקה במשרד החוץ הרוסי.

ב-28 בינואר 2008 מונה על ידי נשיא רוסיה ולדימיר פוטין לשגריר רוסיה בכווית.

בין 22 בדצמבר 2014 ל-29 באוקטובר 2018 שימש השגריר רוסיה בסוריה. מאז 30 בנובמבר 2018 הוא מנהל מחלקת המזרח התיכון וצפון אפריקה במשרד החוץ.

## הערות שוליים

קטגוריה:בוגרי המכון הממלכתי ליחסים בין-לאומיים של מוסקבה
קטגוריה:דיפלומטים רוסים
קטגוריה:שגרירים בכווית
קטגוריה:שגרירים בסוריה
קטגוריה:רוסים שנולדו ב-1962
ספיידרוומן (פירושונים)

**[[ספיידרוומן]]** (**Spider-Woman**) הוא שם הקוד של דמויות בדיוניות המופיעות בחוברות הקומיקס ספיידרמן ביקום מארוול קומיקס.
עונת 2013/2014 בליגת המשנה ההולנדית

**עונת 2013/2014 בליגת המשנה ההולנדית** הייתה העונה ה-58 של ליגת המשנה ההולנדית, שהיא הליגה ההולנדית השנייה.
בסיום עונה זו, אקסלסיור רוטרדם, דורדרכט 90 ווילם II העפילו לליגה הראשונה.

## מבנה
על ניצחון הוענקו 3 נקודות ועל תיקו נקודה בודדת. הליגה כללה 20 קבוצות, 14 ששיחקו בעונה הקודמת בליגה, אליהן הצטרפו, היורדות מליגת העל, וילם II ופנלו, והעולות מהליגה החובבנית אכילס 29 ו-3 קבוצות העתודה, יונג אייאקס, יונג פ.ס.וו. ויונג טוונטה ששיחקו ביניהן במשך 2 סיבובים בני 19 משחקים כל אחד - 38 מחזורים בסה"כ. בסיומם הקבוצה במקום ה-1 וזוכת הפלייאוף זכו בכרטיס לליגה הראשונה.

לראשונה בעונה זו השתתפו קבוצת עתודה, קבוצות אלה לא יכולות להשתתף בפלייאוף ולהעפיל לליגה הבכירה.

## טבלת הליגה

### פלייאוף העלייה

## קישורים חיצוניים
*  

קטגוריה:עונות בליגת המשנה ההולנדית
קטגוריה:תחרויות כדורגל ב-2014
קטגוריה:תחרויות כדורגל ב-2013
קטגוריה:2013 באירופה
קטגוריה:2014 באירופה
פלסטין (עיתון בעזה)

**פלסטין** (בערבית: **فلسطين**) הוא עיתון יומי פלסטיני בשפה הערבית, מזוהה חמאס, שבסיסו בעזה ונוסד ב-2006. הוא מתפרסם בפורמט גיליון רחב. זהו העיתון היומי הגדול ביותר ברצועת עזה לפי תפוצה.

שם העיתון וכן הסמל שלו מגיעים ככל הנראה מהעיתון "פלסטין" שהיה נפוץ בקרב הערבים בתקופת המנדט הבריטי.

בשנת 2009 עורך העיתון היה מצטפא צואף. נכון ל-2025, עורך העיתון הוא איאד אל-קרא.

## היסטוריה
העיתון יצא לאור לראשונה ב-3 במאי 2007, ויצא ב-10,000 עותקים. במסיבת ההשקה שלו השתתף אסמאעיל הנייה. הדמויות הבולטות בו מזוהות עם החמאס.

בשנת 2009 נראה גלעד שליט בסרטון וידאו שצילמו חוטפיו, כשהוא מחזיק בעותק של "פלסטין". הצלם התמקד בתאריך המודפס עליו, כדי להוכיח שהסרטון צולם סמוך למועד פרסומו.

## ראו גם
* פלסטין (עיתון), עיתון ערבי מתקופת המנדט הבריטי
* אל-רסאלה, עיתון מזוהה חמאס היוצא בעזה מאז 1997
* אל-איאם, עיתון היוצא ברמאללה
* אל-קודס (עיתון), עיתון הנפוץ בשטחים
* אל-חיאת אל-ג'דידה, העיתון הרשמי של הרשות הפלסטינית

## קישורים חיצוניים

* ארכיון העיתונים, לפי שנים, באתר הרשמי
* השקת עיתון יומי חדש בעזה בשם "פלסטין" המזוהה עם החמאס, 2007, באתר מרכז המידע למודיעין וטרור

## הערות שוליים

קטגוריה:עיתונים בערבית
קטגוריה:רצועת עזה
קטגוריה:חמאס: תקשורת
קטגוריה:תעמולה פלסטינית
וילם

קטגוריה:שמות משפחה המבוססים על השם ויליאם
קטגוריה:שמות פרטיים
קטגוריה:שמות פרטיים הולנדיים
בית הכנסת מולא רבי

**בית הכנסת מוּלָא רָבִּי** (בפרסית: **کنیسه ملاربی**) הוא בית כנסת, שנוסד בתקופת השושלת הקאג'ארית, נמצא בשכונת ג'ובארה (جوباره), בין רחוב כמאל (خیابان کمال) לצומת מאהי פרושאן (ماهی فروشان), באספהאן, איראן.

המבנה נרשם ב-20 במאי 2006, כאחת , מספר רישום 19067.

מולא רבי
ילנה דוידובה

**ילנה ויקטורובנה דוידובה** (ברוסית: **Еле́на Ви́кторовна Давы́дова**; נולדה ב-7 באוגוסט 1961) היא מתעמלת עבר מברית המועצות. היא אלופה אולימפית (מוסקבה 1980) וזוכת מדליית ארד באליפות עולם (מוסקבה 1981) בקרב-רב אישי. אלופה אולימפית ואלופת עולם בתחרות הקבוצתית, סגנית אלופה אולימפית בתרגיל קורה, סגנית אלופת עולם בתרגיל קרקע וזוכת מדליית ארד באליפות העולם בתרגיל מקבילים מדורגים.

## ביוגרפיה
דוידובה נולדה וגדלה בוורונז' ליד הגבול עם אוקראינה, לתמרה, עובדת במפעל האופטי והמכני של לנינגרד ולויקטור, מכונאי. היא החלה להתאמן בהתעמלות בגיל 6. בשנת 1974 היא הייתה חברה בנבחרת הנערות של ברית המועצות. בשנת 1978 היא עברה עם משפחתה להתגורר בלנינגרד.

### 1980
#### אלופה אולימפית
באולימפיאדת מוסקבה (1980) זכתה ב-3 מדליות, 2 זהב ו-1 כסף. מדליות זהב בתחרות הקבוצתית לפני רומניה ומזרח גרמניה ובתחרות החשובה ביותר קרב-רב אישי בתוצאה של 79.150 נק' לפני האלופה היוצאת נדיה קומנץ' מרומניה, ומקסי גנאוק מגרמניה המזרחית שזכו בצוותא במדליית כסף בתוצאה של 79.075 נק'. מדליית כסף בתרגיל קורה בתוצאה של 19.750 נק', אחרי נדיה קומנץ' (19.800 נק') ולפני בת ארצה נטליה שפושניקובה (19.725 נק'). נוסף לכך, היא סיימה במקום רביעי בתרגיל קפיצות בתוצאה של 19.575 נק'.

### 1981
#### אלופת עולם
באליפות העולם שנערכה במוסקבה בשנת 1981 היא זכתה ב-4 מדליות, 1 זהב, 1 כסף ו-2 ארד. מדליית זהב בתחרות הקבוצתית לפני הרפובליקה העממית של סין ומזרח גרמניה. היא הייתה המצטיינת בתחרות הקבוצתית עם 78.250 נק'. מדליית כסף בתרגיל קרקע בתוצאה של 19.775 נק', אחרי בת ארצה נטליה אילנקו (19.850 נק') ולפני ז'ויה גרנצ'רובה מבולגריה (19.675 נק') ומדליות ארד בתחרות קרב רב אישי בתוצאה של 77.975 נק', אחרי חברותיה לנבחרת אולגה ביצ'רובה (78.400 נק') ומריה פילטובה (78.075 נק') ובמקבילים מדורגים בתוצאה של 19.700 נק' ביחד עם ג'וליאן מקנמרה מארצות הברית, אחרי מקסי גנאוק (19.900 נק') ומה יאנהונג מהרפובליקה העממית של סין (19.800 נק'). נוסף לכך, היא סיימה במקום רביעי בתרגיל קפיצות (19.325 נק') ובמקום שביעי בתרגיל קורה (18.750 נק').

## חיים אישיים
דוידובה נישאה למאמן האגרוף פאבל פילטוב ב-1 ביוני 1983. נולדו להם שני בנים, דמיטרי (1985) ואנטון (1995). המשפחה עברה לקנדה ב-1991. היא הבעלים והמאמנת הראשית של מועדון התעמלות באושאווה, אונטריו, קנדה. בשנת 2012 שימשה כמאמנת נבחרת קנדה באולימפיאדת לונדון. בשנת 2016 הייתה שופטת ראשית בתרגיל קרקע באולימפיאדת ריו דה ז'ניירו.

## תארים והישגים
* במהלך הקריירה שלה היא זכתה ב-9 מדליות באליפויות ברית המועצות, מהן 5 מדליות זהב, 2 מהן בקרב רב אישי, 1 כסף ו-3 ארד.

## קישורים חיצוניים

קטגוריה:אלופות אולימפיות: קרב-רב
קטגוריה:אלופות עולם בהתעמלות
קטגוריה:מתעמלות באולימפיאדת מוסקבה (1980)
קטגוריה:אלופות אולימפיות סובייטיות: התעמלות
קטגוריה:זוכות מדליית כסף אולימפית סובייטיות: התעמלות
קטגוריה:סובייטיות שנולדו ב-1961
קטגוריה:סובייטים שנולדו ב-1961
יורם אלרון

**יורם אלרון** (נולד ב-24 בפברואר 1960 באיטליה) הוא דיפלומט ישראלי אשר כיהן בשורת תפקידי שגריר של ישראל.

## ביוגרפיה
יורם אלרון נולד באיטליה, דור שני למשפחת דיפלומטים. רכש השכלה תיכונית בבית הספר התיכון ע"ש דנמרק בירושלים. ב-1984 הוא רכש תואר ראשון במדע המדינה וב-1989 תואר שני ביחסים בינלאומיים באוניברסיטה העברית.
הוא עבד בלשכת העיתונות הממשלתית, וב-1988 הצטרף לשירות הדיפלומטי.

בשנים 1992–1996 כיהן כמזכיר ראשון בשגרירות ישראל לאיחוד האירופי בבריסל, בשנים 1999–2000 כיהן כיועץ בשגרירות ישראל בדנמרק, ובשנים 2001–2003 כיהן כשגריר ישראל בקמרון, ברפובליקה המרכז-אפריקאית, בגבון, בגינאה המשוונית וברפובליקה של קונגו. בשנים 2007–2011 כיהן כקונסול ישראל בקוויבק ובפרובינציות האטלנטיות שבקנדה. באותן שנים כיהן גם כנציג ישראל לארגון הבין-לאומי לתעופה אזרחית.

בשנים 2012–2015 כיהן כשגריר שאינו תושב במדגסקר, ברפובליקה הדמוקרטית של קונגו, ברפובליקה של קונגו, ובגבון. בשנים 2015–2019 כיהן כראש דסק "אפריקה" במשרד החוץ הישראלי, ובשנים 2019–2023 כיהן כשגריר ישראל בבולגריה. ב-2023 העניק נשיא בולגריה רומן ראדב לאלרון את עיטור "מסדר הרוכב ממדרה דרגה ראשונה" . ב-26 בינואר 2025 מונה לכהן כשגריר ישראל במולדובה.

אלרון מתגורר במבשרת ציון, נשוי ואב לשני ילדים.

## קישורים חיצוניים

*Anthony Georgieff, Israeli ambassador on the occasion of 30 years of the resumption of diplomatic relations between Israel and Bulgaria, 30 באוקטובר 2020, באתר vagabond.bg 
*טקס זיכרון לציון 11 שנים לפיגוע הטרור בבורגס בנוכחות נשיא בולגריה, 18 ביולי 2023, באתר משרד החוץ

## הערות שוליים

קטגוריה:שגרירי ישראל בבולגריה
קטגוריה:שגרירי ישראל ברפובליקה הדמוקרטית של קונגו
קטגוריה:שגרירי ישראל
קטגוריה:דיפלומטים ישראלים
קטגוריה:בוגרי תיכון דנמרק
קטגוריה:בוגרי האוניברסיטה העברית בירושלים
קטגוריה:שגרירים במולדובה
קטגוריה:מבשרת ציון: אישים
קטגוריה:יחסי ישראל–קמרון
קטגוריה:יחסי הרפובליקה המרכז-אפריקאית – ישראל
קטגוריה:יחסי גבון–ישראל
קטגוריה:יחסי גינאה המשוונית – ישראל
קטגוריה:מדגסקר: יחסי חוץ
קטגוריה:ישראלים שנולדו ב-1960
קיילי בונבורי

**קיילי בונבורי** (באנגלית: **Kylie Bunbury**; נולדה ב-30 בינואר 1989) היא שחקנית קנדית-אמריקאית.

## ראשית חייה
בונבורי נולדה במונטריאול בקוויבק, קנדה ב-30 בינואר 1989, בתם של קריסטי נובאק ושל כדורגלן העבר אלכס בונבורי (אנ'). אביה, יליד גיאנה ואמה היא אמריקאית ממוצא פולני ושוודי. היא בילתה את ילדותה באנגליה (במשך שנתיים), במדיירה, פורטוגל (במשך שבע שנים) ולבסוף בפריור לייק (אנ'), מינסוטה, ארצות הברית. היא מחשיבה את פריור לייק כביתה. יש לה שלושה אחים צעירים, שחקני הכדורגל טיל בונבורי (אנ') ומתאו בונבורי (אנ') ולוגאן.
## קריירה
בונבורי התחילה את הקריירה שלה כדוגמנית. ב-2010 היא קיבלה את תפקיד המשחק הראשון שלה כקת'לין באופרת הסבון הפופולרית "ימי חיינו" לפרק אחד. היו לה גם תפקידים בנשף סיום ו־The Sitter. בונבורי גילמה את אווה סינקלייר בסדרת המדע הבדיוני של CBS "בתוך הבועה". בונבורי שיחקה בסדרת הדרמה של פוקס "פסיעה". הסדרה בוטלה על ידי פוקס לאחר עונה אחת ב-1 במאי 2017.

בונבורי כיכבה בתור אנג'י ריצ'רדסון במיני-סדרה של נטפליקס כשהם רואים אותנו, שיצאה לאור ב-31 במאי 2019.

בשנת 2020, בונבורי היה בצוות השחקנים הראשי עבור העיבוד של peacock ל"עולם חדש מופלא" של אלדוס האקסלי. הסדרה בוטלה לאחר עונה אחת. באותה שנה היא החלה לגלם את קאסי דיוול בסדרת דרמת הפשע של ABC "ביג סקיי" .

## חיים אישיים
בונבורי התארסה לג'ון-ריאן אלן ריגינס ב-8 באפריל 2018. הם נישאו ב-1 בינואר 2020. להם בן שנולד ב-6 בדצמבר 2021, ובת שנולדה ב-4 בנובמבר 2024.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות קולנוע וטלוויזיה קנדיות
קטגוריה:מהגרים מקנדה לארצות הברית
קטגוריה:קנדים ממוצא גיאני
קטגוריה:קנדיות שנולדו ב-1989
קטגוריה:אמריקאיות שנולדו ב-1989
דלקת מעי דק

**אילאיטיס** או **דלקת מעי דק** (באנגלית: **Ileitis**) היא דלקת באזור של המעי הדק הנקרא אילאום. מגוון רחב של גורמים עלול להוביל למצב זה, כאשר אחד המפתיעים שבהם הוא זיהום *הנגרם על ידי ה[[חיידקים|חיידק]] גורם ה[[שחפת]] הנדירה [[Mycobacterium tuberculosis]]* שעלול לחקות את תסמיני מחלת קרוהן. מלבד זאת, אילאיטיס יכולה להופיע כחלק ממחלות שונות, ביניהן סרקואידוזיס, עמילואידוזיס, מצבי איסכמיה, ניאופלזיות (גידולים), דלקות פרקים ממשפחת ספונדילוארתרופתיה , דלקת כלי דם, מחלות זיהומיות ותופעות לוואי של תרופות, אך`הגורם השכיח ביותר לדלקת זו הוא מחלת קרוהן.

## סימנים ותסמינים
[ממוזער|330x330 פיקסלים|מקומו של האילאום (ileum, בעברית: המעי העקום) ב[מערכת העיכול האנושית]]
רוב המקרים של דלקת מעי דק מופיעים בלוויית כאב חד ברבע הימני התחתון של הבטן ו/או שלשולים, כפי שקורה במרבית המקרים של דלקת מעי דק חיידקית. עם זאת, מצבים אחרים, כגון זיהום בחיידק *Mycobacterium tuberculosis* או דלקת בכלי הדם, עלולים לגרום למהלך מחלה כרוני ומחליש המלווה בסיבוכים הכוללים שטפי דם, תסמינים חסימתיים ולעיתים תסמינים שאינם קשורים ישירות למעיים. אלא אם כן הסימפטומים מצביעים על כך שדרושות בדיקות נוספות, דלקת מעי דק הקשורה לספונדילוארתרופתיה או לתרופות נוגדות דלקת שאינן סטרואידיות היא בדרך כלל תת-קלינית ואינה מורגשת.

המחלה מתאפיינת במחזוריות של שתי תקופות עיקריות:

# תקופות התפרצות או התלקחות: בשלבים אלה, סימני המחלה האופייניים מופיעים ובאים לידי ביטוי באופן בולט.
# תקופות נסיגה או רמיסיה: בפרקי זמן אלו, המחלה נכנסת למצב רדום או שקט, והתסמינים אינם ניכרים או באים לידי ביטוי.

מחזוריות זו של התפרצות ונסיגה היא מאפיין מרכזי של המחלה, כאשר עוצמת התסמינים משתנה בין התקופות השונות.

## ראו גם
* קוליטיס כיבית
* דלקת רפידת הקיבה

## קישורים חיצוניים

## הערות שוליים

קטגוריה:דלקות מעיים לא זיהומיות
צ'ילטון

**צ'ילטון** הוא התעתיק העברי לשם **Chilton** באנגלית.

קטגוריה:שמות משפחה
אליפות

"**אַלִיפוּת**" הוא המיני-אלבום השני של הזמרת הישראלית דיקלה. הוא יצא לאור ב-10 בנובמבר 2024 תחת הוצאת הליקון ארומה מיוזיק. את המיני-אלבום מלווה סרט דוקומנטרי קצר.

## רקע והוצאה
דיקלה השיקה האלבום ב-10 בנובמבר 2024. לפני צאת האלבום קדמו לו שני סינגלים - "גלים גלים" ו"ים של געגוע", ועם צאתו הוציאה את השיר "אליפות" כסינגל שיווקי ומאוחר יותר גם את "מכיר אותך" כסינגל שיווקי לתחנות הרדיו.

לכבוד האלבום הופק סרט דוקומנטרי קצר באורך 20 דקות בבימוי של שלומי אלקבץ, איתו הביאה לעולם את בתם רנה בהורות משותפת באמצעות אם פונדקאית מגאורגיה. הסרט מתעד שיחות של דיקלה עם חברותיה על אהבה, זוגיות וחייהן האישיים. הרעיון התחיל מצילום קליפ בפריז שהשתנה בעקבות ביטול הטיסה בשל המצב הביטחוני. הסרט משלב נושאים של התמודדות נפשית - דיקלה מדברת בגלוי על התמודדות עם דיכאון, חרדות וטיפול תרופתי. הסרט משלב קטעים מתוך שירי האלבום ונתפס כחלק בלתי נפרד ממנו. העבודה על הסרט נעשתה בשיתוף יובל אהרוני וסטודנטים מהמכללה האקדמית ספיר.

## הרכב
האלבום כולל שישה שירים העוסקים בילדותה והמערכות יחסים שהפכו אותה למי שהיא כיום. האלבום הוקלט באיטליה בביתו ובאולפן של רוני בראון וביצירתו השתתפו בראון, מיטל מיכאלי ואיתי צוק. עיבודי השירים משלבים עולמות מוזיקליים כמו פופ, רוק ומוזיקה ים-תיכונית.

דיקלה סיפרה כי השירים "אליפות" ו"מכיר אותך" הם אישיים ונוגעים בילדותה של בבאר שבע.

## רשימת רצועות

## קישורים חיצוניים

* 

## הערות שוליים

קטגוריה:מיני-אלבומים מ-2024
קטגוריה:אלבומי דיקלה
קטגוריה:מיני-אלבומים בעברית
קטגוריה:אלבומי רוק ישראליים
קטגוריה:אלבומים שהופקו על ידי יונתן קלימי
קטגוריה:אלבומים שהופקו על ידי פטריק סבג
קטגוריה:אלבומים שהופקו על ידי רוני בראון
קטגוריה:אלבומים שהופקו על ידי תמר יהלומי
קטגוריה:אלבומי חברת הליקון ארומה מיוזיק
Kamala is for they/them

"קמלה בעד הם/הן, הנשיא טראמפ בעדכם" (**"Kamala is for they/them, President Trump is for you"**) היא פרסומת פוליטית אמריקאית שהופקה על ידי קמפיין המועמד הרפובליקני דונלד טראמפ במטרה לתקוף את קמלה האריס במהלך הבחירות לנשיאות ארצות הברית בשנת 2024. טראמפ השקיע בפרסומת הזו יותר כסף מאשר בכל פרסומת אחרת בקמפיין, כולל פרסומות שעסקו בדיור, הגירה וכלכלה יחדיו. 

הפרסומת מציגה קטע מראיון שנתנה האריס למארה קיסלינג, מנכ"לית קרן הפעולה של המרכז הלאומי לשוויון טרנסג'נדרי, בו אמרה שהיא תומכת בניתוח להתאמה מגדרית
למען אסירים טרנסג'נדרים, במימון ציבורי. המוטו של הפרסומת היה: "קמלה בעד הם/הן, טראמפ בעדכם."

גרסאות שונות של הפרסומת שודרו יותר מ-30,000 פעמים בכל מדינות המפתח. קמפיין טראמפ שידר את הפרסומת בתדירות גבוהה במהלך שידורי NFL ומשחקי פוטבול מכללות. ניתוח של Future Forward מצא שהפרסומת הייתה אחת מפרסומות התקיפה היעילות ביותר של טראמפ, והזיזה את המרוץ לטובתו ב-2.7 אחוז לאחר שצופים צפו בה. עם זאת, ניתוח אחר של Ground Media קבע כי הפרסומת לא השפיעה על כוונת ההצבעה של הצופים.

## קישורים חיצוניים
* צפייה בפרסומת באתר YouTube

קטגוריה:הבחירות לנשיאות ארצות הברית 2024
קטגוריה:דונלד טראמפ
קטגוריה:קמלה האריס
קטגוריה:ביטויים ומושגים פוליטיים אמריקאיים
קטגוריה:תעמולת בחירות בארצות הברית
טלי כהן צדק

**טלי כהן צדק** (נולדה ב-1970) היא סופרת ישראלית. זוכת פרס ראש הממשלה ליצירה המוענק לסופרים בראשית דרכם תשע"ח 2017.

## ביוגרפיה
נולדה וגדלה במושב יודפת. למדה עיצוב גרפי במכללה האקדמית עמק יזרעאל ועבדה בתחום העיצוב במשרדי פרסום וכעצמאית. עיצבה והפיקה ספרים שונים, בין היתר גם סדרת ספרי מנדלות לצביעה. זוכת מלגת פרדס מבית הספרייה הלאומית ופרס ראש הממשלה לסופרים בראשית דרכם על ספרה "בתוך הבטן של הדג".

## יצירתה הספרותית
בשנת 2017 זכתה כהן צדק בפרס ראש הממשלה ליצירה. סיפורים קצרים שכתבה התפרסמו ב”מוסך” ובאנתולוגיה אנטיקליימט.
* 2017 - **בתוך הבטן של הדג**. ראה אור בסדרת מלח מים של הוצאת פרדס. הספר יצא לאור בסיוע קרן קק”ל, זכה בפרס משרד התרבות לספר ביכורים, וזיכה אותה במלגת פרדס ללימודים בספרייה הלאומית בירושלים. ספר על שושלת נשים, על נקודות מבט, ועל אבנים מכבידות בבטן; אבנים העשויות להפוך לפנינים — בתנאי שהן מגיעות לידיים הנכונות. תמר היא ילדה בת 8 הנשלחת לבית הסבים שלה בירושלים לעזור בהכנות לקראת ליל הסדר, שם מתגלה גלריית דמויות צבעונית ומרתקת.
* 2022 - **תנינה במישור החוף**. הוצאת שתיים. שירה, אישה נשואה ואמא לשתי בנות, נוסעת לעבודה על כביש החוף וברגע אחד היא מבינה שנתניה לא הייתה שם. היא נוסעת וחוזרת ונוסעת וחוזרת, ולא רואה את העיר. בבת אחת היא נזרקת עשרים שנה אחורה, ללילה שבו למדה עם אמיר ומיכה למבחן מסכם בפסיכולוגיה והסכימה להשתתף בניסוי מופרך שלא העלתה על דעתה שיעבוד. אבל נתניה לא שם. היא לא רואה אותה. היא יודעת שדברים לא יכולים להיעלם, אבל במקום שבו אמורה לעמוד העיר יש רק חול וים. מרגע זה כל מה שברור ובטוח בחייה מתערער. היא לא יודעת איפה אמיר, היא לא יודעת איפה מיכה. החיים נעצרים. אחוזת אימה ומבולבלת היא יוצאת למסע קדחתני שמטרתו לבטל את תוצאות הניסוי ולעצור את מה שעדיין לא קרה. מסע שבמהלכו היא נאלצת להפסיק לשקר לאחרים ולעצמה ולהישיר מבט אל הטעויות, הוויתורים והפשרות שעשתה בחייה.
* 2024 - **רווח של חמש**. הספר זכה בפרס משכנות שאננים לפרוזה עברית לשנת תשפ״ד. בסיום מבצע צוק איתן נתי, אמא של עידו בן ה-16, מתבוננת על ההתנהלות החוזרת של מדינת ישראל אל מול האיום העזתי, ומבינה שהרווח הקבוע בין מבצע למבצע עומד להסתיים בדיוק כשהבן שלה אמור להתגייס. היא יודעת שהוא יתנדב ליחידה קרבית, היא יודעת שאם יהיה מבצע תהיה כניסה קרקעית, והיא יודעת מה המחיר הנורא, הבלתי נסבל, שגובה תמרון בסמטאות עזה. היא אוספת מידע, מבצעת את ההכנות הנדרשות, ומחכה לרגע הנכון – נחושה לממש את תוכניתה לגרום למדינת ישראל לצאת לפעולה צבאית שלא התכוונה לצאת אליה, ולהציל את עידו מהעתיד הצפוי לו.

## חיים אישיים
נשואה ואם לשלושה.

## קישורים חיצוניים
* אתר עברית, ראש בראש-להכיר את האנשים מאחורי הספרים
* 
* 
* 
* 

## הערות שוליים

קטגוריה:זוכות פרס היצירה לסופרים ומשוררים
קטגוריה:יודפת: אישים
קטגוריה:סופרות ישראליות
קטגוריה:ישראליות זוכות פרסים
קטגוריה:בוגרות המכללה האקדמית עמק יזרעאל
קטגוריה:בוגרי המכללה האקדמית עמק יזרעאל
קטגוריה:ישראליות שנולדו ב-1970
קטגוריה:ישראלים שנולדו ב-1970
קטגוריה:זוכי פרס לסופרים בראשית דרכם
Walk (שיר של פנטרה)

"**Walk**" הוא שיר של להקת ההבי מטאל האמריקאית פנטרה מתוך אלבומם השישי Vulgar Display of Power. ביצוע חי של "Walk" כלול באלבום Official Live: 101 Proof, וגרסת האולפן נמצאת גם באלבום הלהיטים של הלהקה, **'.

== לחן ==
ה[[ריף (מוזיקה)|ריף]] של "Walk" מנוגן בחתימת זמן של 12/8. [[דיימבאג דארל]] ניגן את הריף במהלך סיבוב ההופעות של [[Cowboys From Hell|Cowboys from Hell]] ושאר חברי הלהקה אהבו אותו.

ה[[קליפ]] לשיר צולם בתיאטרון ריביירה ב[[שיקגו]].

== ביקורות ==
השיר נחשב לאחד השירים הטובים ביותר של הלהקה והוא גם אחד השירים המוכרים ביותר של הלהקה. הקליפ לשיר הוא הסרטון הנצפה ביותר בערוץ ה[[יוטיוב]] של פנטרה, עם מעל 299 מיליון צפיות נכון לשנת 2024. במרץ [[2023]], מגזין [[הרולינג סטון]] דירג את "Walk" במקום ה-29 ברשימת "100 שירי ההבי מטאל הגדולים בכל הזמנים". השיר דורג במקום ה-16 ברשימת 40 שירי המטאל הגדולים של [[VH1]]. מגזין Guitar World בחר ב[[סולו (מוזיקה)|סולו]] של השיר במקום ה-57 ברשימת 100 סולואי הגיטרה הגדולים ביותר. השיר הגיע למקום ה-35 ב[[מצעד הסינגלים הבריטי]], והפך ללהיט הראשון של הלהקה שהגיע לטופ 40 בבריטניה.

== משתתפים ==
**פנטרה**
* [[פיליפ אנסלמו|פיל אנסלמו]] - שירה
* [[דיימבאג דארל]] - [[גיטרה|גיטרות]]
* [[רקס בראון]] - [[גיטרה בס]]
* [[ויני פול]] - [[תופים]], [[טכנאי קול]], מיקס, [[מפיק מוזיקלי|הפקה]]
**טכני'''
* טרי דייט - טכנאי קול, מיקס, הפקה
* האווי ויינברג - מאסטרינג
* דאג סאקס - מאסטרינג ויניל

## שימושים במדיה
* בשנת 2019, השיר הופיע באופן בולט בסרט משולש הגבולות.
* המתאבק רוב ואן דאם השתמש בשיר כמוזיקת הכניסה שלו במהלך תקופתו ב-ECW.
* "Walk" נכלל בפסקול הסרט "סוניק – הסרט 2" משנת 2022, והושמע במהלך סצנה בה דוקטור רובוטניק תוקף את סוניק ברובוט.

## קישורים חיצוניים

## הערות שוליים

קטגוריה:שירי 1992
קטגוריה:סינגלים מ-1993
קטגוריה:שירי פנטרה
קטגוריה:שירים באנגלית
אדהם ח'נג'ר

**אָדְהָם חָ'נְגָ'ר** (בערבית: **أدهم خنجر**; 1890–1923) היה מהפכן שיעי לבנוני ולאומני סורי שהשתתף במלחמת הגרילה נגד כוחות הכיבוש הצרפתי של לבנון וסוריה, ובניסיון להתנקש בחיי הגנרל גורו, הנציב העליון הצרפתי.

## קורות חיים
ח'נג'ר היה בן ל, משפחה ממוצא כורדי שהיו הפיאודלים של ג'בל עאמל בדרום לבנון. נולד וגדל בכפר מרוואניה, שבנפת צידון. וכבן למשפחה מיוחסת, למד בצידון ודיבר גם אנגלית וצרפתית. אין מידע רב על חייו, עד לפעילותו הלאומנית.

## פעילות נגד הכיבוש הצרפתי
ח'נג'ר לא הסכים שאת הכיבוש העות'מאני יחליף כיבוש אחר, צרפתי ולכן החליט להתקומם. הוא עזב את לימודיו ויחד עם חברו  (1894-1926) ועוד כמה חברים, החלו לפעול עם רובים שהיו ברשותם, נגד כוחות צרפתים שהיו מוצבים בג'בל עאמל, כמו בדיר א-זהראני, קלעת שקיף והצליחו להשתלט על כלי נשק ותחמושת, שבהם השתמשו לאחר מכן.

ב-24 באפריל 1920 ח'נג'ר וחמזה היו בין משתתפי  שנערכה בוואדי הנמצא דרומית לקעקעית א-ג'סר, ומימיו מזינים את נהר הליטאני. הוועידה נערכה ביוזמת איש הדת השיעי,  (1873-1957), בהשתתפות תושבי דרום לבנון שבלטו בהתנגדותם לכיבוש. שרף א-דין קרא להתקוממות נגד הכובש הצרפתי והקמת מדינה ערבית כפי שרצה המלך פייסל (לפני שהועבר לעיראק). על ח'נג'ר וחמזה הוטלה המשימה ליידע את תושבי הכפרים על החובה הדתית להתנגד לכיבוש.
ממוזער|גנרל אנרי גורו

## ניסיון התנקשות בנציב הצרפתי
ממוזער|אחמד מריווד

ח'נג'ר הצטרף לקבוצת גרילה בראשות המהפכן הלאומני הסורי אחמד מריווד וב-23 ביוני 1921 הם ארבו לשיירת הגנרל אנרי גורו, הנציב העליון הצרפתי בסוריה ובלבנון, בדרכה מדמשק לקוניטרה. הגנרל נפצע קל בידו, אך אחד מקציניו נהרג, ומושל דמשק נפצע בהתקפה.

ח'נג'ר ברח לירדן והצרפתים ביקשו מהבריטים להסגירו, אך הוא חמק ויצא לסוריה, כדי לחבור למנהיג הדרוזים סולטאן אל-אטרש .

## תפיסתו
ממוזער|סולטאן אל-אטרש
ב-7 ביולי 1922 הגיע ח'נג'ר לכפר  בהר הבשן, שבו ישב אל אטרש, אך הוא זוהה על ידי כוח צרפתי ונעצר. ח'נג'ר הועבר לעיר בירת המחוז - א-סווידה ומכלאו הוא שלח הודעה לסולטן אל-אטרש וביקש את עזרתו. אל-אטרש ראה במעצרו של ח'נג'ר הפרה בוטה של המסורת הערבית של הגנה על מבקש מקלט בביתך מחה בפני השלטונות הצרפתיים, אך נענה בשלילה. אל אטרש וקבוצת לוחמים תקפו שיירה צרפתית שלהערכתם העבירה את ח'נג'ר לדמשק, אך הוא לא היה בה, כי הועבר בטיסה לדמשק ומשם לביירות. בתגובה על ההתקפה, תקפו הצרפתים כפרים והרסו בתים של כל החשודים בתקיפה.

## הוצאה להורג
ח'נג'ר נשפט בבירות, נמצא אשם ונגזר עליו גזר דין מוות. וזמן קצר לאחר מכן הוא הוצא להורג על ידי כיתת יורים, ב-13 במאי 1923.
## מורשת
אדהם ח'נג'אר מוערך כלאומני, לוחם חופש גיבור, הן על ידי לאומנים סורים והן על ידי שיעים לבנונים המעריכים את נחישות פעילותו בכובש הזר של אדמתם.

## הערות שוליים

קטגוריה:מהפכנים
קטגוריה:ילידי 1890
קטגוריה:נפטרים ב-1923
מריאל שאיוק

**מריאל מאקור שאיוק** (באנגלית: **Marial Makur Shayok**; נולד ב-26 ביולי 1995) הוא כדורסלן מקצועני דרום סודני-קנדי שמשחק במכבי תל אביב מליגת העל בכדורסל והיורוליג. שאיוק שיחק כדורסל בקולג' עבור וירג'יניה קאבלירס ואיווה סטייט ציקלון. שאיוק ייצג את נבחרת דרום סודאן בגביע העולם בכדורסל 2023 ובאולימפיאדת 2024.

## קישורים חיצוניים

קטגוריה:כדורסלני מכבי תל אביב
קטגוריה:כדורסלנים קנדים
קטגוריה:כדורסלנים דרום סודאנים
קטגוריה:כדורסלני פילדלפיה 76'
קטגוריה:כדורסלני דלאוור בלו קואוטס
קטגוריה:כדורסלני פנרבחצ'ה
קטגוריה:כדורסלני מיין סלטיקס
דוד כהן (שגריר)

**דוד כהן** (נולד ב-24 בפברואר 1948, בורגס, הרפובליקה העממית של בולגריה) הוא דיפלומט ישראלי אשר כיהן בשורת תפקידי שגריר של ישראל.

## ביוגרפיה
דוד כהן נולד בבורגס שבבולגריה, ב-1949 עלה עם משפחתו לישראל ובהמשך, התגורר בראשון לציון. כהן רכש השכלה תיכונית בגימנסיה הריאלית. בין השנים 1970–1974  למד בפקולטה למדעי המדינה, וללימודים ספרדיים ואמריקה הלטינית באוניברסיטה העברית בירושלים ובה רכש תואר ראשון במדע המדינה. ב-1972 הצטרף כהן לשירות החוץ הישראלי.

בין השנים 1975–1980 כיהן כמזכיר שני בשגרירות ישראל בקיטו, אקוודור, בין השנים 1980–1983 כיהן כמזכיר ראשון בדסק מרכז אמריקה והקריביים במשרד החוץ, בין השנים 1983–1985 כיהן כסגן נציג ישראל לארגון התיירות העולמי והוצב במדריד. בין השנים 1985–1988 כיהן כקונסול דיפלומטי של ישראל במיאמי, ארצות הברית, ובין 1988–1990 כיהן כסגן ראש הטקס במשרד החוץ.

בין השנים 1990–1993 כיהן כשגריר ישראל באל סלוודור ושגריר לא תושב בבליז, בין השנים 1993–1996 כיהן כראש חטיבת אמריקה הלטינית במשרד החוץ, ובין 1996–2000 כיהן כשגריר ישראל בבולגריה. בין השנים 2000–2005 כיהן כסגן מנהל ובהמשך מנהל ההכשרה במש"ב – סוכנות הסיוע הלאומית של ישראל, בין השנים 2005–2009 כיהן כשגריר ישראל בצ'ילה, ובין השנים 2011–2015 כיהן כשגריר שאינו תושב בבוסניה והרצגובינה, אלבניה ומקדוניה הצפונית. ב-2012 עבר לאלבניה בכדי לנהל את הקמת שגרירות ישראלית קבועה בטירנה בירת אלבניה, ומונה לשגריר ישראל התושב הראשון במדינה זו. ב-2015 פרש לגמלאות משירות החוץ.

בין השנים 2019–2023 כיהן כהן, יו"ר עמותת סלבדור למורשת יהדות בולגריה, ונכון ל-2025 כיהן כחבר הנהלת הפדרציה הספרדית העולמית, ועד העדה הספרדית בירושלים, איחוד עולי בולגריה, אגודת הידידות ישראל–צ'ילה, ו"בית מורשת יהדות בולגריה ביפו". כן מכהן כחבר יועץ ברשות הלאומית לתרבות הלאדינו. מתגורר בירושלים.

## קישורים חיצוניים

* מפגש אקטואליה, אליהוא בן-און מארח את דוד כהן, לשעבר שגריר ישראל בבולגריה, יו"ר עמותת "סלבדור" לשימור מורשת יהדות בולגריה, 2020, באתר יוטיוב 
* David Cohen: The story on how the Israeli Embassy in Tirana was established in 2012, באתר english.izraelisot 

## הערות שוליים

קטגוריה:שגרירי ישראל בבולגריה
קטגוריה:בוגרי הגימנסיה הריאלית
קטגוריה:שגרירי ישראל בצ'ילה
קטגוריה:שגרירי ישראל באלבניה
קטגוריה:שגרירי ישראל בבוסניה והרצגובינה
קטגוריה:שגרירי ישראל במקדוניה הצפונית
קטגוריה:שגרירי ישראל באל סלוודור
קטגוריה:שגרירים בבליז
קטגוריה:דיפלומטים ישראלים
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1948
Better than You (שיר של מטאליקה)

"**Better than you**" הוא שיר שנכתב על ידי ג'יימס הטפילד והולחן על ידיו, בסיועו של לארס אולריך. השיר בוצע לראשונה על ידי להקת הת'ראש מטאל האמריקאית בה חברים השניים, מטאליקה, וזה נכלל ב-''Reload'', אלבומה השביעי שיצא לאור בשנת 1997.

השיר זכה בפרס גראמי לביצוע המטאל הטוב ביותר לשנת 1999.

## קבלה
מיק וול התייחס לשיר ב-*Metallica: The Music And The Mayhem by Mick Wall*, ספר שהוציא לאור בשנת 2011.

במגזין *Loudwire* דורג השיר במקום ה-94 במצעד הכולל את כל שירי הלהקה, וכינה אותו "נשכח לחלוטין", אך הוסיף כי בשיר אין "שום דבר פוגעני במיוחד".

## רשימת השמעה

## משתתפים
### מטאליקה
* ג'יימס הטפילד - זמרה, גיטרת קצב, הפקה
* קירק האמט - גיטרה מובילה
* ג'ייסון ניוסטד - בס
* לארס אולריך - תופים, כלי הקשה

### משתתפים נוספים
* בוב רוק - הפקה

## קישורים חיצוניים

## הערות שוליים

קטגוריה:שירי 1997
קטגוריה:שירי מטאליקה
קטגוריה:שירים באנגלית
קטגוריה:שירי הארד רוק
קטגוריה:שירי רוק אמריקאיים
אהוד בנאי (נגד משמעת)

**אהוד בנאי** (נולד ב-1950) הוא נגד משמעת, ורב-נגד ישראלי.

## ביוגרפיה
בנאי שירת במחנה 80 מ-1968 ועד תחילת המאה ה-21. בנאי היה גם רב-נגד של חטיבת הנח"ל.

מאות אלפי חיילים עברו דרכו במהלך שירותם הצבאי, ביניהם בני גנץ, הרצי הלוי ומשה יעלון.

לאחר שחרורו מצה"ל התנדב בנאי במסגרות שונות במשמר האזרחי ובצה"ל. הוא התנדב גם ביחידת המתנדבים של צה"ל, והצטרף לעבודת המשטרה במחוז הצפוני. בנוסף התנדב בהקמת החממות של מפוני גני טל מגוש קטיף.

בשנת 2021 לקח חלק במאבק למען פטור זקן לחיילים.

בשנת 2023 התנדב בנאי למילואים ובא לסייע לעוטף במסגרת מלחמת חרבות ברזל.

בנאי הוא חלק מצוות - ארגון גמלאי צה"ל.

## קריירה
בשנת 1985 הופיע בסרט "בנות".

בשנת 2001 השתתף בסדרה התיעודית "ירוקות".

בשנת 2004 השתתף בפרסומת של "5 ירקות בצבעים שונים" (מועצת הצמחים).

בשנת 2008 השתתף בפרסומת של "זוגלובק".

בשנים 2014–2018 השתתף בשלושת העונות של תוכנית הריאלטי "היחידה" ששודרה ב־HOT.

בשנת 2021 השתתף בפרסומת של חברת "נטסטפ" מדרסי פרימיום און ליין.

בשנת 2022 השתתף בפרסומת של "מודעות בריאות הגבר" בביה"ח הציבורי אסותא אשדוד.
## חיים אישיים
בנאי מתגורר בנתניה, הוא אב לארבעה ילדים.

## קישורים חיצוניים
* איילה פנייסקי, היו ואינם, באתר וואלה יורם, 20 בספטמבר 2006
* 
* 

## הערות שוליים

קטגוריה:נגדי משמעת בצה"ל
קטגוריה:משתתפי היחידה (תוכנית טלוויזיה ישראלית)
קטגוריה:ישראלים שנולדו ב-1950